Uhićen piroman koji je upaljačem izazvao čak 25 požara

11.08.2017 11:30

Foto: Ilustracija

Bujska je policija dovršila kriminalističko istraživanje i utvrdila sumnju da je 44-godišnji hrvatski državljanin počinio 25 kaznenih djela dovođenje u opasnost života i imovine općeopasnom radnjom ili sredstvom.

Muškarca se sumnjiči da je od 23. veljače do 9. kolovoza, na bujskom području, upaljačem izazvao 25 požara trave, pri čemu se vatra zbog meteoroloških uvjeta proširila i na nisko raslinje, dok je u jednom slučaju zahvatila i maslinik.

Naime, 9. kolovoza oko 12.15 sati, uz cestu Buje-Kaštel kod mjesta Paldigija, 44-godišnjak je zapalio travu, pri čemu je izgorjelo oko 1.5 hektara trave i niskog raslinja, a požar se proširio i na maslinik te je izgorjelo 45 maslina. Materijalna šteta, koja je nastala zasad nepoznatom vlasniku maslina, procjenjuje se na više tisuća kuna, dok u ostalim požarima materijalne štete nije bilo.

Osumnjičeni je 10. kolovoza u prijepodnevnim satima priveden u pritvorsku jedinicu PU istarske. Policijski službenici nastavljaju provoditi kriminalističko istraživanje zbog sumnje da je prijavljeni tijekom prošlih godina na širem području Buja i Umaga činio kaznena djela namjernim izazivanjem požara.

loading...

Posljednji komentari

Najnovije vijesti